**APSTIPRINU**

**Ar drošu elektronisko parakstu dokumentu parakstījusi**

Rēzeknes novada pašvaldības izpilddirektore

Ē.Teirumnieka

Rēzeknē, Datums skatāms laika zīmogā

**Rēzeknes novada pašvaldības Centrālās pārvaldes Attīstības plānošanas nodaļas** **uzņēmējdarbības attīstības speciālista amata konkursa nolikums**

1. Šis nolikums nosaka Rēzeknes novada pašvaldības Centrālās pārvaldes Attīstības plānošanas nodaļas uzņēmējdarbības attīstības speciālista atklātā konkursa (turpmāk – konkurss) norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina **atklāto** konkursu uz Rēzeknes novada pašvaldības Centrālās pārvaldes Attīstības plānošanas nodaļas uzņēmējdarbības attīstības speciālista amatu, norādot papildu informācijas iegūšanas veidu.
3. Amata kandidātu nepieciešamo dokumentu iesniegšanas termiņš – **2025. gada 31.janvāris plkst.15:00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājas lapā.
5. Kontaktpersona detalizētākas informācijas saņemšanai – Rēzeknes novada pašvaldības Centrālās pārvaldes Attīstības plānošanas nodaļas uzņēmējdarbības attīstības speciāliste Sanita Vjakse, tel. 26256394.
6. Pamatdarba vieta: Atbrīvošanas aleja 95A, Rēzeknes, LV-4601.
7. Amata kandidātiem jāatbilst šādām prasībām:

7.1. Augstākā izglītība (vai nepabeigta augstākā izglītība uzņēmējdarbībā, ekonomikā, biznesa vadībā);

7.2. pieredze un zināšanas projektu vadībā un/vai projektu pieteikumu izstrādē; vēlama pieredze pašvaldības darbā;

7.3.zināšanas par dokumentu izstrādi, noformēšanu un uzglabāšanu;

7.4. vēlama pieredze uzņēmējdarbības atbalsta pasākumu organizēšanā, konsultatīvajā darbā, privātā biznesa pieredze savā uzņēmumā;

7.5. labas iemaņas darbā ar datoru, lietojumprogrammām un citu biroja tehniku; vēlamas pastiprinātas “Excel” zināšanas;

7.6. valsts valodas prasme augstākajā pakāpē;

7.7. orientēšanās normatīvajos aktos par lauku uzņēmējiem pieejamo atbalsta programmu iespējām un to ieviešanas mehānismu;

7.8. prasme darboties ar datu bāzēm un platformām projektu vadības un dokumentu aprites jomā, spēja lietot informācijas tehnoloģijas savas darbības veikšanai;

7.9. labas komunikācijas un sadarbības prasmes;

7.10. spēja izprast un analizēt esošo situāciju un piedāvāt jaunas un inovatīvas attīstības stratēģijas; spēja analizēt problēmas, izvirzīt mērķus un to sasniegšanas alternatīvos risinājumus.

1. Amata kandidāti līdz **2025.gada 31.janvāra** **plkst.15:00** ievieto Rēzeknes novada pašvaldības Centrālās administrācijas pastkastītē aizlīmētā aploksnē pie ieejas, Rēzeknē, Atbrīvošanas alejā 95A, LV-4601, vai nosūta pa pastu uz iepriekšminēto adresi, vai nosūta uz e-pastu [info@rezeknesnovads.lv](mailto:info@rezeknesnovads.lv) pieteikumu ar norādi „Konkursam uz Rēzeknes novada pašvaldības Centrālās pārvaldes Attīstības plānošanas nodaļas uzņēmējdarbības attīstības speciālista amatu” šādus dokumentus:
   1. profesionālās darbības aprakstu (CV);
   2. motivācijas vēstuli;
   3. pieteikuma anketu;
   4. izglītību apliecinošu dokumentu kopijas;
   5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai.
2. Papildus konkursa amata kandidāts var iesniegt tālākizglītību apliecinošu dokumentu kopijas, kas apliecina amata kandidāta atbilstību nolikuma 7.punktā norādītajām prasībām.
3. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.
4. Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlas amata prasībām visatbilstošāko amata kandidātu.
5. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
6. Konkurss tiek organizēts divās kārtās:

13.1. konkursa pirmajā kārtā konkursa komisija izvērtē amata kandidātu pieteikumus un iesniegtos dokumentus un uz konkursa otro kārtu uzaicina amata kandidātus, kas atbilst nolikuma 7. punktā izvirzītajām prasībām, ko apliecina 8.punktā norādītie iesniegtie dokumenti;

13.2. konkursa otrā kārta sastāv no amata kandidātu teorētisko un praktisko zināšanu pārbaudes un darba intervijas ar pirmajā kārtā atlasītajiem amata kandidātiem.

1. Konkursa otrajā kārtā:
   1. teorētisko un praktisko zināšanu pārbaudē tiek izpildīts tests, komisijas locekļi novērtē rezultātu 2 punktu sistēmā (2 punkti – atbildēts, 1 punkts – atbilde sniegta daļēja, 0 punktu – nav atbildēts), maksimālais punktu skaits - 8;
   2. intervijas rezultāti tiek noteikti komisijas locekļiem atklāti balsojot - katra balss ir 1 punkts.
2. Par atbilstošāko tiek noteikts amata kandidāts, kas summāri saņēmis visvairāk punktu otrajā kārtā. Vienāda punktu skaita gadījumā priekšroka ir amata kandidātam, kurš ieguvis visvairāk punktu teorētisko un praktisko zināšanu pārbaudē.
3. Komisija var pieņemt lēmumu par to, ka neviens no amata kandidātiem neatbilst darbinieka amata prasībām, ja neviens no amata kandidātiem nav ieguvis vairāk par 50% par maksimāli iespējamiem punktiem konkursā.
4. Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
5. Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai.
6. Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
7. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
8. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.